**Ministru kabineta noteikumu projekta "Grozījumi Ministru kabineta 2010. gada 29. jūnija noteikumos Nr. 598 "Noteikumi par kārtību, kādā ved mantiskā ieguldījuma vērtētāju sarakstu, un vērtētājiem izvirzāmām prasībām"" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Grozījumu Ministru kabineta 2010. gada 29. jūnija noteikumos Nr. 598 "Noteikumi par kārtību, kādā ved mantiskā ieguldījuma vērtētāju sarakstu, un vērtētājiem izvirzāmām prasībām" (turpmāk – Noteikumi) sagatavošana ir Tieslietu ministrijas iniciatīva, ņemot vērā ar likumu "Grozījumi likumā "Par Latvijas Republikas Uzņēmumu reģistru"" (turpmāk – Likums), kas stājās spēkā 2017. gada 1. maijā, izdarītos grozījumus likumā "Par Latvijas Republikas Uzņēmumu reģistru" (turpmāk – UR likums). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **1. Saņemto dokumentu un datu apstrādes procedūru pilnveidošana.**Līdz Likuma spēkā stāšanās brīdim UR likums noteica, ka Latvijas Republikas Uzņēmumu reģistra (turpmāk – Reģistrs) vestajos reģistros iesniedzamo pieteikuma veidlapu (turpmāk – veidlapa) paraugus (veidlapu saturu un dizainu) nosaka Ministru kabineta (turpmāk – MK) noteikumi. Ar 15 MK noteikumiem kopumā apstiprinātas 114 veidlapas, tajā skaitā Noteikumi nosaka iesniedzamās veidlapas ziņu iekļaušanai mantiskā ieguldījuma vērtētāju (turpmāk – vērtētājs) sarakstā (turpmāk – saraksts).Līdz ar Likuma spēkā stāšanos tika izslēgti UR likumā noteiktie deleģējumi MK apstiprināt veidlapas, kas iesniedzamas ierakstu izdarīšanai reliģisko organizāciju un to iestāžu reģistrā, maksātnespējas reģistrā un uzņēmumu reģistra žurnālā.Līdzīga satura grozījumi, nodrošinot vienotu regulējumu un praksi attiecībā uz visiem Reģistra vestajos reģistros reģistrējamajiem tiesību subjektiem un juridiskajiem faktiem, izdarāmi arī citos normatīvajos aktos, kuros noteiktas Reģistram iesniedzamās veidlapas. Atteikšanās no veidlapu noteikšanas ar normatīvo aktu mērķis ir samazināt klientiem administratīvo slogu pieteikumu iesniegšanā, novērst pārpratumus, kad nav aktualizēti normatīvie akti, kas nosaka veidlapas, un nodrošināta iespēja ieviest Reģistrā saņemto pieteikumu elektronisku apstrādi.Tā kā visiem Reģistra vestajos reģistros ierakstāmajiem tiesību subjektiem un juridiskajiem faktiem vairākas pieteikumos norādāmās ziņas ir vienādas, lai nedublētu regulējumu, ar Likumu tās noteiktas UR likumā, kas piemērojams visos gadījumos, kad tiek iesniegti pieteikumi Reģistram. Tās ir tiesību subjektu vai juridisko faktu identificējošas ziņas, ziņas par pievienojamajiem dokumentiem, valsts nodevas un maksas par publikāciju oficiālajā izdevumā "Latvijas Vēstnesis" samaksu un lēmuma saņemšanas veidu, kā arī kontaktinformācija saziņai. Specifiskas pieteikumā norādāmās ziņas ierakstu izdarīšanai vai dokumentu reģistrācijai sarakstā nosakāmas Noteikumos, kuri regulē ierakstu izdarīšanu sarakstā.Šāda tiesiskā regulējuma rezultātā pieteikumā ieraksta izdarīšanai sarakstā vai dokumentu reģistrācijai norādāmās ziņas būs noteiktas UR likumā un Noteikumos. Pieteikumā vērtētāja ierakstīšanai sarakstā būs norādāmas ziņas, kas sākotnēji ierakstāmas sarakstā, bet pieteikumā izmaiņu ierakstīšanai sarakstā – jaunās ziņas atbilstoši Noteikumos noteiktajam ieraksta saturam. Vienlaikus pieteikumiem jāatbilst normatīvo aktu prasībām attiecībā uz dokumentu juridisko spēku.Lai pieteikumi būtu vienveidīgi un to iesniegšana un apstrāde būtu ērta, Reģistra telpās klātienē un elektroniskajā vidē būs pieejamas veidlapas, kas tiks uzlabotas atbilstoši valsts pārvaldes iestāžu, klientu u.c. pamatotiem ieteikumiem, tā padarot Reģistra klientiem pieteikumu sagatavošanu saprotamāku un Reģistra sniegtos pakalpojumus pieejamākus.Ņemot vērā, ka mantiskā ieguldījuma vērtēšanas jomas šobrīd ir uzskaitītas veidlapā, tās nosakāmas Noteikumos.**2. Kļūdu labošana Reģistra vesto reģistru ierakstos.**Lai noteiktu vienotu regulējumu kļūdu labošanai attiecībā uz visiem Reģistra vestajiem reģistriem, atbilstoši Likumā paredzētajam UR likums papildināts ar normu, kas noteic kļūdu labošanas kārtību Reģistra vestajos reģistros un to, ka acīmredzamas kļūdas Reģistra valsts notārs labo, nesūtot paziņojumu tiesību subjektam. Par acīmredzamām kļūdām uzskatāmi gadījumi, kad kļūdainais ieraksts ir nepārprotams, viedokļa prasīšana tiesību subjektam būtu bezjēdzīga un tiesību subjektu apgrūtinoša, un no iesniegtajiem dokumentiem nerodas pretrunas par ieraksta saturu.Noteikumu 24., 25. un 26. punktā noteikta kārtība, kādā labo pārrakstīšanās kļūdas sarakstā. Ņemot vērā UR likumā noteikto, Noteikumos attiecīgais regulējums svītrojams.**3. Ziņu aktualizācija Reģistra vestajos reģistros, pamatojoties uz citu valsts iestāžu sniegto informāciju.**Līdz ar Likuma spēkā stāšanos UR likuma 4.4 panta otrajā daļā noteiktas Reģistra tiesības tā vestajos reģistros aktualizēt ziņas par fizisko personu un adresēm, nepieņemot atsevišķu lēmumu un pamatojoties attiecīgi uz Iedzīvotāju reģistra vai Valsts adrešu reģistra informāciju. Tiesības Reģistram aktualizēt ziņas, pamatojoties uz tā vestajos reģistros ierakstītajām ziņām, izriet no Reģistra darbības pamatmērķa – nodrošināt Reģistra vestajos reģistros ierakstīto ziņu publisku ticamību.Noteikumu 23. un 36. punktā noteikta kārtība ziņu aktualizācijai sarakstā, pamatojoties uz Iedzīvotāju reģistra informāciju vai komercreģistra ierakstiem. Ievērojot minēto un to, ka ziņu aktualizācijai, pamatojoties uz citu valsts iestāžu sniegto informāciju, noteikta vispārīga uz visiem Reģistra vestajiem reģistriem attiecināma kārtība, attiecīgais Noteikumu regulējums svītrojams.**4. Precizēts pamats fiziskās personas neiekļaušanai sarakstā.**Noteikumu 7.3. apakšpunkts noteic, ka juridisko personu neiekļauj sarakstā, ja tās nodarbinātais vērtētājs ir iekļauts sarakstā kā citas juridiskas personas nodarbinātais vērtētājs vai kā fiziska persona, līdz ar to secināms, ka fiziskā persona nevar vienlaikus būt reģistrēta sarakstā gan kā fiziska persona, gan kā juridiskās personas nodarbinātais vērtētājs. Lai regulējums būtu precīzi saprotams un neradītu pārpratumus personām par to tiesībām, Noteikumi jāprecizē, nosakot, ka fizisko personu neiekļauj sarakstā, ja tā jau ir reģistrēta kā juridiskas personas nodarbinātais vērtētājs. **5. Publiski pieejamu sertifikātu kopiju nepieprasīšana.**Saskaņā ar Valsts pārvaldes iekārtas likuma 10. panta astoto daļu, ja informācija, kura nepieciešama pārvaldes lēmuma pieņemšanai, kas regulē publiski tiesiskās attiecības ar privātpersonu, ir citas institūcijas rīcībā, iestāde to iegūst pati, nevis pieprasa no privātpersonas. Saskaņā ar MK 2014. gada 23. septembra noteikumu Nr. 559 "Prasības nekustamā īpašuma vērtētāja profesionālajai kvalifikācijai un profesionālās kvalifikācijas sertifikāta izsniegšanas kārtība" 3. punktu profesionālās kvalifikācijas sertifikāti nekustamā īpašuma novērtēšanai ir bez maksas publiski pieejami. Lai nepieprasītu informāciju no privātpersonām, kura Reģistram jau ir pieejama, Noteikumi papildināmi, nosakot, ka sertifikātu kopijas iesniedzamas tikai tad, ja Reģistram attiecīgās ziņas nav pieejamas.Ievērojot minēto, izstrādāts projekts, Noteikumos izslēdzot regulējumu par kļūdu labošanu, ziņu aktualizēšanu sarakstā pēc Reģistra iniciatīvas un veidlapām, nosakot pieteikumos norādāmās ziņas, kas nav noteiktas UR likumā, un neparedzot publiski pieejamas informācijas iesniegšanu. |
| 3. | Projekta izstrādē iesaistītās institūcijas | Tieslietu ministrija, Reģistrs. |
| 4. | Cita informācija | Nav. |
|   |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecināms uz Reģistra vestajā sarakstā jau iekļautajiem mantiskā ieguldījuma vērtētājiem, kā arī tiem, kas nākotnē tiks pieteikti ierakstīšanai sarakstā. Uz 2018. gada 19. oktobri sarakstā ierakstīti 214 mantiskā ieguldījuma vērtētāji, kas normatīvajos aktos noteiktajā kārtībā nav izslēgti no saraksta. |
| 2. | Tiesiskā regulējuma ietekme uz tautsaimniecību un administratīvo slogu | Projektā paredzēto grozījumu spēkā stāšanās rezultātā samazināsies administratīvais slogs tiesību subjektiem, kuri pieteiks ieraksta izdarīšanu sarakstā, kuriem turpmāk nebūs jāsaskaras ar nepilnīgām pieteikumu veidlapām un pašiem jāvērtē to saturs, gadījumos, ja veidlapas nav bijis iespējams laikā aktualizēt strauju normatīvo aktu grozījumu rezultātā un kuriem nebūs jāiesniedz sertifikātu kopijas, ja sertifikāts ir publiskots. Tāpat Reģistram atbilstoši klientu ieteikumiem būs iespēja operatīvi papildināt pieteikumu veidlapu paraugus ar fakultatīvi norādāmu informāciju, kas atvieglos klientiem veidlapu aizpildīšanu un Reģistra sniegto pakalpojumu pieejamību. |
| 3. | Administratīvo izmaksu monetārs novērtējums | Ņemot vērā, ka projekts neparedz jaunu informācijas sniegšanas pienākumu, anotācijas punkts nav aizpildāms. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ņemot vērā, ka projekts paredz ieviest UR likumā jau noteikto regulējumu, sabiedrība pēc būtības jau tika informēta par konkrēto projektā paredzēto regulējumu, Likuma izstrādes gaitā. |
| 2. | Sabiedrības līdzdalība projekta izstrādē | Projekts nemaina tiesības un pienākumus sabiedrības mērķgrupām, līdz ar to sabiedrības līdzdalība nebija nepieciešama. |
| 3. | Sabiedrības līdzdalības rezultāti | Projekts šo jomu neskar.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Uzņēmumu reģistrs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs pārvaldes funkcijas vai institucionālo struktūru. |
| 3. | Cita informācija | Nav. |

Iesniedzējs:

tieslietu ministrs Dzintars Rasnačs

Švarca 67031732

Dzintra.Svarca@ur.gov.lv